బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ఎన్టీఆర్, పవన్‌లకి బాలయ్య ఛాలెంజ్
పవన్ కళ్యాణ్‌తో పాటు జూనియర్ ఎన్టీఆర్‌కి కూడా బాలయ్య సవాల్ విసురుతున్నాడా ?
| Updated:
Aug 18, 2015, 02:18PM IST
పవర్ స్టార్ పవన్ కళ్యాణ్‌తో పాటు అబ్బాయి యంగ్ టైగర్ జూనియర్ ఎన్టీఆర్‌కి కూడా బాలయ్య సవాల్ విసురుతున్నాడా అంటే అవుననే అంటున్నాయి సినీవర్గాలు. అందుకు కారణం బాలకృష్ణ 99వ సినిమా 'డిక్టేటర్'ని వచ్చే ఏడాది సంక్రాంతి బరిలో నిలపడమే. అంతేకాదు.. లేటెస్ట్ అప్‌డేట్స్ ప్రకారం జనవరి 14న డిక్టేటర్ మూవీని రిలీజ్ చేయాలని స్వయంగా బాలకృష్ణే విడుదల తేదీని ఫిక్స్ చేసినట్లు తెలుస్తోంది. అయితే అంతకన్నా ముందే సంక్రాంతి రేసులో రెండు పెద్ద చిత్రాలు పోటీపడేందుకు సిద్ధమవుతున్నాయి. టాలీవుడ్ రిపోర్ట్స్ ప్రకారం ఎన్టీఆర్ హీరోగా వస్తున్న నాన్నకు ప్రేమతో మూవీ జనవరి 8న, పవన్ కళ్యాణ్ కొత్త మూవీ సర్ధార్ జనవరి 11న రిలీజ్ కానున్నాయని సమాచారం. ఈ రెండింటి మధ్యనే గట్టి పోటీ నెలకొని వుందనే అంచనాలు వస్తున్న నేపథ్యంలో తాజాగా బాలయ్య కూడా సంక్రాంతికే సమరశంకం పూరించడం వెనుక ఆంతర్యం ఏంటోనని సినీవర్గాలు సందేహిస్తున్నాయి. ఎన్టీఆర్, పవన్ సినిమాలతో పోటీ పడటానికే ఆయన ఈ నిర్ణయం తీసుకుని వుంటారా అనే టాక్ కూడా వినిపిస్తోంది. ఒక వేళ ఈ మూడు సినిమాలు ఇవే తేదీల్లో విడుదలయినట్లయితే, మూడింటి మధ్య పోటీ తప్పకపోవచ్చునని విశ్లేషకులు భావిస్తున్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.